อาลัยเจ้าสัว “อนันต์ กาญจนพาสน์” เจ้าของ BLAND เสียชีวิตด้วยวัย 80 ปี
อาลัยเจ้าสัว "อนันต์ กาญจนพาสน์" เจ้าของ BLAND เสียชีวิตด้วยวัย 80 ปี
อาลัยเจ้าสัว "อนันต์ กาญจนพาสน์" เจ้าของ BLAND เสียชีวิตด้วยวัย 80 ปี
14 เม.ย. 2563

ฝ่ายนักลงทุนสัมพันธ์ธ์ บริษัท บางกอกแลนด์ จำกัด (มหาชน) หรือ BLAND เปิดเผยว่า นายอนันต์ กาญจนพาสน์ ประธานกรรมการและประธานเจ้าหน้าที่บริหาร BLAND ได้ถึงแก่กรรมด้วยโรคชรา เมื่อวันจันทร์ที่ 13 เม.ย.63 ด้วยอายุ 80 ปี โดยหลังจากทางครอบครัวจะประกอบพิธีกรรมทางศาสนาหลังจากสถานการณ์โควิด-19 ผ่านพ้นไป ซึ่งจะแจ้งให้ทราบอีกครั้งในภายหลัง
ส่วนการแจ้งข่าวสารต่อนักลงทุนทางบริษัทจะดำเนินการแจ้งข่าวสารต่างๆผ่านทางตลาดหลักทรัพย์ฯ ให้ทราบเกี่ยวกับการถึงแก่กรรมของนายอนันต์ภายในเย็นวันนี้หรือพรุ่งนี้ (15 เม.ย. 63) และหลังจากนี้ทางบริษัทจะเตรียมจัดประชุมคณะกรรมการบริษัทเพื่อสรรหาและแต่งตั้งประธานกรรมการบริษัทและประธานเจ้าหน้าที่บริหารคนใหม่เข้ามาแทนนายอนันต์ต่อไป
ขณะที่การบริหารงานในเครือของ BLAND มีบุตรชายของนายอนันต์ 2 คนร่วมกันบริหารงานของบริษัทในเครือ ได้แก่ นายปีเตอร์ กาญจนพาสน์ รองประธานกรรมการและกรรมการผู้จัดการ BLAND และนายพอลล์ กาญจนพาสน์ กรรมการผู้จัดการ บริษัท อิมแพ็ค เอ็กซิบิชั่น แมเนจเม้นท์ จำกัด ซึ่งทั้ง 2 คนยังคงทำหน้าที่ภายในเครือบริษัทเช่นเดิม ส่วนการเปลี่ยนแปลงของตำแหน่งภายในบริษัทจะเป็นอย่างไรขึ้นอยู่กับการพิจารณาของคณะกรรมการบริษัท
ส่วนการแบ่งสัดส่วนการถือหุ้น BLAND ของนายอนันต์ กาญจนพาสน์ ซึ่งเป็นผู้ถือหุ้นใหญ่อันดับ 1 ในบริษัทจะต้องรอการจัดสรรอีกครั้ง
สำหรับประวัติของนายอนันต์ เป็นทายาทรุ่นที่สองของมงคล กาญจนพาสน์ โดยเป็นบุตรคนที่ 2 ในจำนวนพี่น้องทั้งหมด 10 คน สำเร็จการศึกษามัธยมศึกษาจากโรงเรียนกรุงเทพคริสเตียนวิทยาลัย ปริญญาตรีจากคณะบริหารธุรกิจ วิทยาลัยสวอซ ประเทศสวิตเซอร์แลนด์ โดยนายอนันต์เริ่มดำรงตำแหน่งประธานกรรมการ BLAND รวมถึงเป็นเจ้าของโครงการเมืองทองธานี ตั้งแต่ พ.ศ. 2533 จนถึงปัจจุบัน